OzLabs/hebrew-wiki-articles huggingface dataset:
בית מורשה בירושלים

בית מורשה בירושלים הוא מרכז אקדמי להכשרת מנהיגות יהודית ציונית, המקיים תוכניות בלימודי יהדות, תרבות וחינוך יהודי. במרכז בתי-מדרש לנשים ולגברים. בעבר פעלה בו המכללה האקדמית ע"ש רוברט מ' ברן אשר העניקה תארים בשיתוף אוניברסיטת בר-אילן.

== פעילות ==
בראש המרכז עומד פרופ' בנימין איש שלום. בראש בתי המדרש עמדו בעבר הרב אליהו בלומנצוייג, הרב שג"ר הרב פרופ' דניאל שפרבר והרב ד"ר יהודה ברנדס בראש בית המדרש לגברים. הרב ד"ר בנימין לאו עמד בראש תוכנית "בית המדרש לצדק חברתי", שהוקמה בשיתוף פעולה עם "מעגלי צדק". מטרת בית מדרש זה ללמוד סוגיות חברתיות ולהגביר את העיסוק הדתי בנושאי חברה וצדק חברתי. בראש בית המדרש לנשים בבית מורשה עמדה הרבנית ד"ר מיכל טיקוצ'ינסקי.

בבית מורשה פעלו מכוני מחקר בתחומי אתיקה, יהדות ומדינה, חקר מחשבת חז"ל וחקר ההלכה, מחלקה לזהות יהודית-ציונית המובילה תוכניות אסטרטגיות בחינוך יהודי-ציוני בשיתוף צה"ל, משטרת ישראל ובתי-ספר תיכוניים. המוסד מקיים כנסים, ערבי עיון ופעילויות לציבור הרחב, ומפעיל ספרייה במדעי היהדות.

המחלקה לזהות יהודית-ציונית מפעילה הוצאת ספרים המפרסמת ספרים העוסקים במחשבה, הלכה ותרבות יהודית. בראש ההוצאה לאור עומדת חיותה דויטש. בין היתר רואים אור בהוצאת ספרים זו: כתב העת "אקדמות", סדרת הספרים "חכמים" של הרב בני לאו וספרי "אגדה למעשה" של הרב יהודה ברנדס.

בשנת 2013 השיק בית מורשה תוכנית בשם "פתיחתא - בית מדרש למתחילים". התוכנית מיועדת לחוזרים בתשובה ולגרים.

בית מורשה היה ממוקם תחילה בבית הכנסת ישורון. לאחר מכן עבר לבית מלי"ץ שבקריית מוריה הסמוכה לשכונת ארמון הנציב. בנובמבר 2012 עבר המוסד ל"יד הרב ניסים" שבשכונת טלביה.

==ראו גם==
*בוגרי בית מורשה

==קישורים חיצוניים==
* 
* [https://web.archive.org/web/20110105110723/http://www.bmj.org.il/inner/33 אתר בית המדרש לצדק חברתי]
* 

==הערות שוליים==

*
קטגוריה:ישראל: מוסדות תורניים אקדמיים
קטגוריה:ירושלים: אוניברסיטאות ומכללות
קטגוריה:מכוני מחקר תורניים
קטגוריה:הוצאות ספרים בישראל: ארון הספרים היהודי
קטגוריה:אור תורה סטון
כפר

הכפר העתיק [[הולוקה, הונגריה]]
כפר הוא דפוס התיישבות אנושי המאופיין במספר פרמטרים, בהם היותו מבוסס על חקלאות, גודלו ביחס לעיר, או מיקומו באזור ספר. הכפר יהיה לרוב (אבל לא תמיד) קטן מעיירה. עד למהפכה התעשייתית ועידן העיור שבא בעקבותיה היה הכפר צורת ההתיישבות של מרבית האוכלוסייה האנושית.

== כפר מסורתי וכפריר ==
שרידי הכפריר [[ח'ירבת אל-עומור בהרי ירושלים, על שלוחה לצדי נחל כסלון, שהתקיים עד לשנת 1948. "ח'ירבה" הוא כינוי מקובל בערבית במזרח התיכון לכפריר]]
רשות המקומית ואלדקירך בשווייץ]]
ב[[איטליה, הכינוי "" מתייחס לכפר קטן, שבדרך כלל גדול מכפריר אך קטן מעיירה, ושלעיתים קרובות יש לו חשיבות היסטורית. הוא מאופיין בכיכר מרכזית, מבנים היסטוריים וקהילתיות פנימית משמעותית. בתמונה - שבאומבריה]]
הכפר המסורתי היה יישוב קטן שבו בדרך כלל חיו בין 5 ל-30 משפחות, וסביב בתי הכפר השתרעו האדמות החקלאיות שלו. המונח "כפריר" () משמש להגדרת כפר קטן ביותר הקשור מבחינה מנהלית ליחידה גדולה יותר. מקורו של השם במונח הגרמאני למתחם אדמה או מרעה. בישראל משתמשים במונח "כפריר" גם ביחס לכפר המיושב באופן עונתי או ארעי. במזרח התיכון, בערבית, לעיתים קרובות כפריר מכונה ח'ירבּה () (למשל, ח'ירבת אל-לוז), ואין לבלבל בין הכינוי הזה לבין המושג "חורבה" בעברית, או לשימוש בכינוי ח'ירבּה לאתר ארכאולוגי.

באנגליה, ההבדל המסורתי בין כפר לכפריר היה נעוץ בקיומה של קהילה דתית נפרדת בכפר, עם או בלי כנסייה. לעיתים הכפריר התהווה באזור מסחרי בשטחי הכפר, כגון טחנת קמח, מכרה או מזח. ההבדל בין כפר לעיירה או עיר הוא היעדרו של שוק בכפר וקיומו של שוק (בדרך כלל יום אחד בשבוע) בעיירה או בעיר. בקנדה גם רשות מקומית המונה אלפי תושבים עשויה להיקרא "כפריר" (Hamlet).

בחלק ממדינות ארצות הברית המונח "כפר" (Village) מהווה צורת התאגדות מוניציפלית בה ניתנות סמכויות פחותות ליישוב על ידי השלטון המקומי האזורי, מאשר הסמכויות הניתנות לעיר. אין משמעות למספר התושבים בהבחנה בין עיר לכפר.

== אסיה ==
===דרום אסיה===
דלהוה, כפר ב[[מזרח הודו]]
בשנת 2011 בהודו, 68.84% מההודים (כ-833.1 מיליון בני אדם) חיו ב-640,867 כפרים שונים. הגודל של כפרים אלה משתנה באופן ניכר. ב-236,004 כפרים הודים מתגוררים פחות מ-500 איש, ולעומת זאת, ב-3,976 כפרים גודל האוכלוסייה הוא 10,000+. ברוב הכפרים יש מקדש, כנסייה או מסגד משלהם, בהתאם לדת המקומית.

=== מזרח אסיה ===
בסין, הכפרים (村) קטנים מעיירות (乡) או ערים (镇). בטאיוואן, הכפרים הם נמוכים מבחינה מנהלית מעיירות. שם הכפר בסינית הוא "צואן" או "קאן" (村) מתחת לעיירה כפרית ו"לי" (鄉) מתחת לעיירה עירונית.

== הכפר בישראל ==
על פי הלשכה המרכזית לסטטיסטיקה ושאר רשויות המנהל הישראליות, כפר מוגדר כיישוב שיש בו בין 40 ל-2,000 תושבים קבועים. יישוב גדול יותר נקרא עיירה, ויישוב קטן יותר נחשב מקום.

בלשון הדיבור כפי שהתפתחה בארץ ישראל, המונח "כפר" מתייחס בפועל כמעט תמיד לכפר ערבי, בעוד יישוב יהודי שאינו עירוני נקרא "קיבוץ", "קבוצה", "מושב", "מושבה", או "יישוב קהילתי" - אך כמעט לעולם לא "כפר". יתר על כן, המונח "כפר" משמש לא פעם גם להתייחסות ליישובים ערביים גדולים המונים אף עשרות אלפי תושבים.

== קישורים חיצוניים ==

* 
* 

== הערות שוליים ==

*
קטגוריה:ערכים שבהם תבנית בריטניקה אינה מתאימה
קטגוריה:גאוגרפיה עירונית
דימינואנדו

במוזיקה, דימינואנדו (Diminuendo) הוא סימן דינמיקה שהוראתו להחליש את עוצמת הנגינה בהדרגה.
היפוכו של הדימינואנדו הוא הקרשנדו.

יש שתי דרכים לסימון הדימינואנדו:

- על ידי כתיבת .dim.
100px
- על ידי סימון "מזלג" רחב, ההולך ונהיה צר (סימן הדימינואנדו, בדומה לתווים עצמם, נקרא משמאל לימין).

כאשר כותבים .dim, ההוראה היא לכיוון הדינמי הכללי של המשפט המוזיקלי כולו. לעומת זאת, התייחסות ה"מזלג" היא לקטעים ספציפיים קצרים: אורך ה"מזלג" כאורך הקטע המוזיקלי שמתחתיו הוא מסומן ואליו בלבד הוא מתייחס.

לדימינואנדו אותה המשמעות כמו המונח "דקרשנדו" (Decrescendo).

קטגוריה:תאוריית המוזיקה
קטגוריה:סימנים מוזיקליים
מגה-פלקס

Ontario Mills 30 באונטריו, קליפורניה של [[AMC Theatres, מגה-פלקס טיפוסי בקניון בארצות הברית]]
מגה-פלקס (באנגלית: Megaplex) או מולטי-פלקס (באנגלית: Multiplex) הוא מתחם בתי קולנוע המכיל לרוב יותר מ-20 אולמות קולנוע ושאר מתקנים ואטרקציות שלא נפוצים בדרך כלל בבתי קולנוע קטנים.

== היסטוריה ==
המולטי-פלקסים בצפון אמריקה קדמו למגה-פלקסים, והופיעו לראשונה בשנות ה-60 של המאה ה-20. הם כללו מספר רב של אולמות, בין 10 ל-20, בגדלים שונים. המולטי-פלקסים אפשרו לבעלי הקולנוע להקרין סרטים לאורך זמן, גם כאשר הפופולריות שלהם לא הצדיקה הקרנה באולם גדול, על חשבון סרט אחר פופולרי יותר, אך עדיין אפשרה רווח בזכות אולמות קטנים יותר. המולטי-פלקס זולים יותר לתפעול ממספר בתי-קולנוע נפרדים, כיוון שעם צוות גדול אך במקצת מאפשרים הקרנת מספר סרטים רווחיים. הם גם מאפשרים הקרנת סרטים דלי-רווח באולמות קטנים ומיקסום קהל צופי הסרטים.

עם עליית הפופולריות של הבידור הביתי, ובפרט הטלוויזיה ומכשירי הווידאו, גדלו המולטיפלקסים יותר ויותר והחלו לשים דגש רב יותר על שיפור חוויית הצפייה והבילוי ללקוחותיהם. מספר האולמות גדל מעל ל-20 ושופרו טכנולוגיות ההקרנה והשמע וכן סידור הישיבה. דגש רב יותר ניתן לעיצוב ולתוך המתחמים נכנסו מתקני שעשוע ואף חנויות ומסעדות. ב-1988 נטבע לראשונה המונח "מגה-פלקס", לאחר שזה נפתח לקהל בבריסל שבבלגיה. ב-1995 נפתח הראשון בארצות הברית, ועם הזמן אלו פרחו.

== בישראל ==
המגה-פלקס הראשון בישראל הוא סינמה סיטי ברמת השרון, שנפתח בשנת 2002. לאחריו הוקמו פלאנט בקניון איילון שברמת גן (בשנת 2006), סינמה סיטי במערב ראשון לציון (בשנת 2010), פלאנט בקניון לב המפרץ בחיפה, פלאנט במערב ראשון לציון (בשנת 2012), סינמה סיטי בקריית הלאום בירושלים (בשנת 2014) ופלאנט במרכז שרובר לתרבות, סמוך למתחם התחנה בירושלים (בשנת 2015). בדצמבר 2022, שמם שונה לפלאנט, בעקבות הפסקת שיתוף הפעולה עם חברת הכבלים Yes.

== קישורים חיצוניים ==

* [http://cinelog.org/cinelog/2009/06/27/the-many-births-of-the-multiplex/ The Many Births of the Multiplex], cinmalog, 27 ביוני 2009
* [https://www.nytimes.com/1983/11/07/movies/multiplexes-add-2300-movie-screens-in-5-years.html?pagewanted=all Multiplexes Add 2,300 Movie Screens in 5 Years], ניו יורק טיימס, 7 בנובמבר 1983

קטגוריה:בתי קולנוע
אין מחיר לחופש

אין מחיר לחופש הוא אלבום הבכורה של להקת בלוז ראש פינה, לאחר עשר שנות פעילות. האלבום יצא בחברת נענע דיסק.

== רשימת השירים ==
<div style="direction: ltr;">
{|border=0
|-
|
# I'm Not The One (03:59)
# Think About It (03:01)
# It Never Seems To Be Enough (03:46)
# Sometimes You Win (06:10)
# Ugly Brothers (03:06)
# Smuggler Blues (04:51)
# No Price For The Cost Of Freedom (05:24)
# Surrender To Love (02:23)
# שקיים (03:53)
# משהו אחר (03:34)
# בשבילך (05:07)
# ארץ קדושה (03:16)
# Sometimes You Lose (06:11)
|}
</div>

== משתתפים באלבום ==
*ליביו ולנטין פרקש (לויס) - שירה
*גרשון מלניקוב - שירה ומפוחית
*איתי אלוהב - גיטרות, שירה
*אלי טרגן - בס
*גלעד אריאל - תופים
*אורי בלק - תופים
*דני צוקרמן - גיטרות וקולות
*סוניה ג'ייקוב - סקסופון
*חליל אלוהב - פסנתר וקלידים
*רות וראנו - קולות
*שבחיה בת ישראל - קולות

== קישורים חיצוניים ==
* עידו אשד, [https://web.archive.org/web/20171201031050/http://mooma.mako.co.il/Article.asp?GroupID=1918&itemID=62485&ArtistID=21883 בלוז ראש פינה:אין מחיר לחופש], באתר mooma.

קטגוריה:אלבומי בכורה מ-2001
קטגוריה:אלבומים בעברית
קטגוריה:אלבומי חברת נענע דיסק
הפה והטלפיים בחלל

הפה והטלפיים בחלל הוא אלבומה השני של להקת הפה והטלפיים, אשר יצא בשנת 1995.

האלבום הוקלט ברובו, כמו קודמו, ביום אחד, 3 בדצמבר 1994, בלונדון. אהד פישוף סיפר:

הצבע הדומיננטי בעטיפת האלבום – ורוד (לכל אלבומי הלהקה אותו ציור בעטיפה ורק הצבע משתנה).

לאלבום היה צליל רציני ובוגר יחסית לקודמו. הדבר התבטא בעיקר בשיר "בין הים והביצות" (שנכלל באלבום בהתאם לקוד הלהקה, שעל־פיו בכל אלבום יהיה שיר ששמו כשם האלבום הקודם) שמילותיו יצאו נגד האלימות, לכאורה, של כיבוש יהודה, שומרון ועזה: "נחזור לעיר / ונראה צעיר / ונשמח לירות / בין הים והביצות // אנחנו חכמים על הטובים / ולא מוצאים את הרעים / וחייבים לצחוק / בין הים והביצות."

גם שני השירים האחרונים היו בהתאם לקוד הלהקה: ה"שיר הסופני" היה "שיר סיום", שנכתב על ידי רוגל אלפר ובוצע לפני זה על ידי להקת "הדה בושס". השיר האחרון וה"פטריוטי" היה "הנה בא השלום" (מילים: אהוד מנור, לחן: נורית הירש) בעיבוד אלקטרוני ארוך (תשע דקות) עם רעשים אוונגרדיים.

האלבום הניב שני להיטים קטנים שגם בוימו להם קליפים: "שיר סיום" ו"קנדה". "קנדה", ומספר שירים נוספים באלבום, התאפיינו בקצב דאנס אלקטרוני עדכני, אך הסגנון, המילים והשירה הכאילו־אינפנטילית היו חורגים מאוד בנוף המוזיקה האלקטרונית הפופולרית.

את האלבום הפיצה חברת קסבה רקורדס. הודפסו 1,000 עותקים של האלבום, ורובם נמכרו. האלבום הופץ בהוצאה מחודשת בשנת 2002 במארז שכלל את כל אלבומי הלהקה עד אז.

==רשימת שירים==
#ילד לא מתוכנן חלק II (מילים: דייוויד קרוסני) (3:43)
#נסורת ליבי (3:04)
#התחבטות (3:49)
#בין הים והביצות (3:46)
#קנדה (4:10)
#ילד לא מתוכנן חלק I (3:04)
#עם האקדח ביד (2:41)
#שיר סיום (מילים ולחן: רוגל אלפר) (4:07)
#הנה בא השלום (מילים: אהוד מנור, לחן: נורית הירש) (9:10)

==השתתפו באלבום==
*הפה והטלפיים – רם אוריון, אסף גברון, אהד פישוף – שירה, קלידים, תכנותים, גיטרות, הפקה, טכנאות ומיקס
*גילה טרמר – עיצוב עטיפה
*בן ברנפלד – עריכה דיגיטלית

==קישורים חיצוניים==

== הערות שוליים ==

קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי הפה והטלפיים
בין הים והביצות

בין הים והביצות הוא שמו של אלבום הבכורה של להקת הפה והטלפיים.
== הפקה ==
האלבום הוקלט ברובו ביום אחד, 29 ביוני 1989 באולפן הפרטי של הלהקה בירושלים, ויצא על קלטת באורך של כ-22 דקות ו-58 שניות בלבד. האופי של האלבום שטותי ומגוחך והצליל משופע בגיטרות רועשות, לעיתים לא מכוונות, ושימוש במכונות תופים וקלידים פשוטים וזולים. הצבע הדומיננטי בעטיפת האלבום - צהוב (לכל אלבומי הלהקה אותו ציור בעטיפה ורק הצבע משתנה).

אסף גברון עדיין שירת בצה"ל ואחד מהשירים, "דוד אשכנזי" נכתב והוקלט יחד עם חברי "פלוגה ח'", הפלוגה שגברון היה בה. השיר הסוגר את האלבום היה ביצוע פאנקיסטי כאוטי לשיר "גבעת התחמושת" של להקת פיקוד מרכז (מילים: יורם טהר-לב, לחן: יאיר רוזנבלום). הקלטת הופצה על ידי האוזן השלישית ונמכרה בכ-300 עותקים.

האלבום הופץ בהוצאה מחודשת בשנת 2002 במארז הכולל את כל אלבומי הלהקה עד אז.

==רשימת השירים==
#חדווה (3:43)
#בג'ונגל בבנגקוק (1:04)
#את רוצה אותי בפח (3:46)
#דוד אשכנזי (2:50)
#אש וחשמל (3:43)
#שיר פרידה (3:12)
#גבעת התחמושת (4:46)

==משתתפי האלבום==
*הפה והטלפיים - רם אוריון, אסף גברון, אהד פישוף
*דני פישוף - טכנאי הקלטות ומיקס
*רוצוביצי, נומי ק. - עיצוב עטיפה
*מנהל - מרדכי (מוטי) שהרבני

== קישורים חיצוניים ==

קטגוריה:אלבומי בכורה מ-1989
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי הפה והטלפיים
ירושלים (אלבום)

ירושלים הוא האלבום השלישי של להקת הפה והטלפיים, אשר יצא בשנת 2001.

האלבום הוקלט באולפני "עננה" ויצא בחברת התקליטים של קובי אוז "לבנטיני". הדיסק יצא מלווה בדיסק בונוס שעליו שני האלבומים הראשונים שאזלו מהחנויות. הצבע הדומיננטי בעטיפת האלבום - כסוף (לכל אלבומי הלהקה אותו ציור בעטיפה ורק הצבע משתנה).

זהו האלבום הבוגר ביותר של הלהקה מבחינת הטקסטים. השיר "יהלום" עוסק בצורה רצינית בהתמכרות לסמים: "באוטובוס בלילה בכיוון הלא נכון / קניתי לי כרטיס ישיר אקספרס לגיהנום / יורד בסוף הקו הוא מחכה לי עם שקית / אני לא רוצה להיות פה אני הגעתי לתחתית". בשיר "סטארט-אפ" מוטחת ביקורת נוקבת על חיי עובדי ההיי טק: "יומי צפוף / כמו זנב הסוס / ורק נוזלים מחממים ... / במהירות חיי עוברים ... / יומי מתיש / כמו גוש קטיף / ורק מטוס מנהלים" (בתקופת ההקלטה גברון עבד בעצמו כמנהל תוכן בחברת טלפונים ניידים). מילות השיר "הד" תורגמו משיר של אלכסנדר פושקין ואילו "אנונימי" חובר על ידי אתגר קרת.

למרות הרצינות היחסית של האלבום הפה והטלפיים הפגינו את רוח השטות שלהם בשיר הפטריוטי הסוגר - "מוכרחים להמשיך לנגן" (מילים: עודד פלדמן, לחן: יאיר רוזנבלום) שאורכו באלבום - 12 דקות והוא נשמע קקופוני; גם המילים שונו: "מוכרחים להפסיק לנגן / כי את המנגינה הזאת אי-אפשר להמשיך." כמו כן, האלבום עומד בכללים האחרים שנקבעו בקוד - שם האלבום הוא שם של מקום, השיר הסופני הוא "שיר סגירה/פיל" ויש בו רצועה הנושאת את שם האלבום הקודם "הפה והטלפיים בחלל" (רצועה אלקטרונית ללא מילים).

==רשימת שירים==
#פצע ומלח (2:24)
#הפה והטלפיים בחלל (1:55)
#יהלום (4:08)
#אנונימי (מילים: אתגר קרת) (3:56)
#מנגל מוני (2:00)
#כוכב הלכת כן (התעוזה לחלום על אפשרות קיומו ומחקר ראשוני: פסיכופת צעיר) (4:07)
#הד (מילים: אלכסנדר פושקין) (2:44)
#חיוך קטן (2:24)
#סטארט-אפ (5:51)
#שיר סגירה/פיל (5:32)
#מוכרחים להמשיך לנגן (מילים: עודד פלדמן, לחן: יאיר רוזנבלום) (12:07)

==השתתפו באלבום==
*הפה והטלפיים - רם אוריון, אסף גברון, אהד פישוף - שירה, קולות, קלידים, אורגנים, צעצועים, תכנותים, גיטרות, הפקה, טכנאות ומיקס
*אנדרושה סדיך - טכנאות ומיקס
*גיא בר-אמוץ - מפוחית ב"סטארט-אפ"
*ביג M - עריכה דיגיטלית
*גיל מנור - עיצוב עטיפה
*קובי אוז - ניהול אמנותי

==קישורים חיצוניים==

* 

קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי הפה והטלפיים
שוטר פושע והענק הלוחש

שוטר פושע והענק הלוחש הוא אלבומו הרביעי של המוזיקאי רמי פורטיס. לקראת יציאתו של האלבום הקים פורטיס את ההרכב האחים פורטיס, שכלל מלבד פורטיס שלושה מוזיקאי רוק צעירים, עמיר "ג'נגו" רוסיאנו (גיטרה בס, קולות רקע, קלידים), אורן קפלן (גיטרות, קולות רקע) ויובל שפריר (תופים, קלידים וקולות רקע). האלבום יצא בשנת 1994 ונחשב לאלבום המצליח ביותר של פורטיס מבחינה מסחרית ולאחד מאלבומי הרוק הישראליים הבולטים של שנות התשעים. כל השירים הולחנו על ידי ההרכב ואת המילים כתב פורטיס.

באלבום ניכרת השפעת הגראנג' והוא רועש ורוקיסטי יותר מאלבומיו הקודמים של פורטיס. שני הלהיטים הגדולים מתוכו הם צמד השירים הפותחים, "תלוי על הצלב" ו"את לא". את השיר "כחול אדמדם" הקדיש פורטיס לאביו.

בקופסה אוספורטיס מיוחסים שירי האלבום להרכב האחים פורטיס.

== רשימת השירים ==
#תלוי על הצלב (04:41)
#את לא (03:26)
#הירושימה מון אמור (05:07)
#כחול אדמדם (06:34)
#פריז בלהבות (04:37)
#לטאה (05:11)
#בואי אליי (04:53)
#הענק הלוחש (03:58)
#האחות ויקטוריה (04:12)
#עצים צועקים (06:16)
#דניאל ג'וק (03:55)
#יש (05:21)

==משתתפים==
*רמי פורטיס - גיטרות, שירה, סינטי
*יובל שפריר - תופים, קלידים, קולות
*עמיר "ג'נגו" רוסיאנו - בס, קולות, קלידים
*אורן קפלן - גיטרות, קולות, קלידים, מפוחית

* טכנאי הקלטה ומיקס - יובל שפריר
* מפיק - ניצן זעירא
* מפיק בפועל - אילן (טרומפטה) טל
* מנהל אומנותי - יעקב גלעד
* עריכה דיגיטלית - טלי כץ (S.D.L)
* עיצוב עטיפה - עופר כהן
* יחסי ציבור - מאיה קרבט, יעל לוי
* צילום להקה - רן גולני
* הוקלט ובושל בפאפא ויקטוריה, שוק הכרמל תל אביב
* ״פריז בלהבות״ הוקלט ע״י בני בז׳רנו באולפני DB ומוקסס בDB ע״י דדי טל
* ״בואי אלי״, ״את לא״, ו״ויקטוריה״ הוקלטו ע״י אייל מדין בפאפא

== קישורים חיצוניים ==

* 

קטגוריה:אלבומי 1994
קטגוריה:אלבומי רמי פורטיס
קטגוריה:אלבומים בעברית
קטגוריה:אלבומים שהופקו על ידי ניצן זעירא
קטגוריה:אלבומי רוק ישראליים
קטגוריה:אלבומי חברת נענע דיסק
לזוז

לזוז הוא אלבומה השני של להקת ההיפ הופ הישראלית הדג נחש. האלבום הוקלט במהלך החודשים אפריל ומאי 2002 ויצא לאור בתחילת שנת 2003. יוסי פיין הפיק את האלבום ושאנן סטריט, סולן הלהקה, היה מעורב בכתיבת המילים לכל השירים. האלבום מכר למעלה מ-30,000 עותקים וזיכה את הלהקה באלבום זהב. האלבום הוקלט ונכתב בשיאה של האינתיפאדה השנייה שהשפעותיה מופיעות במספר שירים באלבום. 

הסינגל הראשון מתוך האלבום היה השיר "מספרים", שאף הגיע למקום ה-38 במצעד הפזמונים השנתי של רשת ג'. שיר נוסף שהופיע במצעדים השנתיים היה השיר "גבי ודבי" שהגיע למקום ה-18 במצעד העברי של גלגלצ ולמקום ה-29 במצעד של רשת ג'. השיר עושה שימוש בדמותם של גבי ודבי - גיבורי תוכנית ללימוד השפה האנגלית ששודרה בטלוויזיה החינוכית בשנות השבעים והשמונים. במשך כל השיר מופיע ברקע שיר הפתיחה של הסדרה "הרפתקאות סקוטרמן" שהלחין יוחנן קלדי.
השיר התשיעי באלבום, ״גן התות״ הוא שיר שמתאר את מקום ילדותו של שאנן, גן התות שבלב שכונת נחלאות, שעם השנים הפך למקום נטוש, מלוכלך ללא שום אזכור למה שהיה בעבר. שאנן מביע צער על אותו גן שהפך למקום בו ״לבוא אליו עולה לי בבריאות״ אך הוא ״ממליץ עליו בחום לכל מחפש כיוון״.

האלבום גם כולל את שיר המחאה הציני "לא פרייארים",<ref></ref> השיר טוען כי אזרחי ישראל משלמים מיסים ומשרתים בצבא אבל לא מקבלים שום דבר בתמורה.<ref></ref> בשיר מוזכרת שורה כנגד ההתנחלויות: "מלמעלה סירחון שהוא מרחק ביטחון שהוא חמש דקות מכפר סבא." 

ברי סחרוף התארח בשני שירים באלבום - "קמתי", השיר הפותח את האלבום שאף יצא כסינגל לתחנות הרדיו, ו"בלה בליסימה" המספר את סיפורה של בילה פריינד, אישה חרדית שב-1993 הגנה על מחבל בגופה מקהל שניסה לבצע בו לינץ' לאחר שזה דקר שני אנשים בירושלים. השיר מבקר את החברה הישראלית על כך שלא אימצה את פרוינד לגיבורה וזאת משום שהיא גם אישה וגם חרדית. השיר הסוגר את האלבום, "זה לא אני", גם הוא שיר מחאה שנכתב בעקבות מותו של רב"ט ניר אביבי בתאונת בט"שית בשנת 1991. אביבי היה בן גרעין של שאנן סטריט בחטיבת הנח"ל והשיר מוחה על ההתנערות של הצבא מאחריות לתאונה. בשיר זה מתארחת הזמרת גליה ירון. כמו כן, מתארחת הראפרית MC שירי בשיר "לזוז". מאוחר יותר חידשה הלהקה את "לזוז" (בהופעות שגם הוקלטו באלבום הדג נחש LIVE), כאשר בגרסה זו הלהקה מבצעת אותו ללא הראפרית האורחת וגם המילים לאחד מבתי השיר שונו. בתחילת השיר "לזוז" נשמע קולו של שייקה לוי מתוך המערכון "אופסייד סטורי" של הגשש החיוור.

בשנת 2008 נבחר האלבום כאלבום החשוב במוזיקה הישראלית של העשור הראשון של המאה ה-21 בסיכום 60 שנה למדינת ישראל בעיתון "ידיעות אחרונות".

האלבום יצא בהוצאה מחודשת על תקליט ויניל ביולי 2023.

== רשימת רצועות ==

השירים "קמתי", "לזוז", "מספרים", "לא פראיירים" ו"גבי ודבי" יצאו כסינגלים רשמיים.

==קישורים חיצוניים==
* 

==הערות שוליים==

קטגוריה:אלבומי הדג נחש
קטגוריה:אלבומי חברת הד ארצי
קטגוריה:אלבומי זהב בישראל
קטגוריה:אלבומים שהופקו על ידי יוסי פיין
קטגוריה:אלבומי היפ הופ ישראליים
השטרודל האנושי

השטרודל האנושי הוא אלבום הבכורה של להקת הפאנק רוק הישראלית השפן הנכון. האלבום, אשר יצא לאור בשנת 1995, מכיל הן שירים מקוריים מאת חברי הלהקה כגון "לוקסוס", "הגשם מטפטף", "נאצי פיהרר", "הרצל" ו"כשיר" והן גרסאות כיסוי לשירים של אמנים אחרים, ביניהם "בפונדק קטן" שביצע במקור בני ברמן. ברמן עצמו השתתף בקליפ שנוצר לשיר, כשהוא מקוצר.

==שירי האלבום==
הערה: מצוין ברשימת השירים של האלבום על גבי העטיפה האחורית שיר נוסף בשם "מזוודה", אך הוא אינו מופיע באלבום.
* רוק'נ'רול מצובאי (02:28)
* Big Big Blue Wave (02:45)
* הגשם מטפטף (02:05)
* הספד למנוח (03:52)
* לוקסוס (02:11)
* Die Stumpig Waltz (01:17)
* נאצי פיהרר (02:11)
* כשיר (03:39)
* הצער (02:25)
* שוטפכלים (02:12)
* הרצל (02:18)
* שפנפני אבק (01:41)
* I Love You When You... (02:33)
* בפונדק קטן (09:01)

==קישורים חיצוניים==

* [http://www.mooma.com/Discs.asp?ArtistId=7109&AlbumId=4644 מידע על האלבום] באתר MOOMA.

קטגוריה:אלבומי בכורה מ-1995
קטגוריה:אלבומים בעברית
קטגוריה:אלבומי רוק ישראליים
תאי גלייה

ישנם סוגים שונים של תאי גלייה: 4 במערכת העצבים המרכזית ו-2 במערכת העצבים ההיקפית
תאי גְלִייָה (Glia) או נירוגלייה (Neuroglia) הם תאי תמיכה לא-עצביים לנוירונים, אשר משמרים את ההומיאוסטזיס, מספקים הגנה לעצבי המוח ומחזיקים את תאי העצב במקומם. ואכן, מבחינה אטימולוגית, שמם קרוב, לדוגמה, למילה האנגלית Glue, "דבק". 

תאי גלייה מתרבים לאורך כל החיים. במוח האדם (הצרברום) ישנו בערך תא גלייה אחד לכל נוירון (תא עצב) ושני נוירונים לכל שלושה תאי גלייה בחומר האפור של המוח הקטן.
למרות שתאי הגלייה הם תאים נפוצים ברקמות העצב, הם אינם מייצרים ולא מוליכים דחף עצבי. סרטן של תאי גלייה נקרא גליומה.

==סוגים של תאי גלייה==
קיימים מספר סוגים של תאי גלייה בהתאם למערכת בה הם נמצאים. ישנם הבדלים בין תאי הגלייה של המערכת המרכזית להיקפית:
*במערכת העצבים המרכזית: אסטרוציטים, מיקרוגלייה, אוליגודנדרוציטים ותאים אפנדימלים. העין היא חלק ממערכת העצבים המרכזית ולה יש את שכבת האפיתליום של פיגמנט הרשתית (RPE – Retinal pigment epithelium) שהיא שכבת תאי גלייה התומכת בפוטורצפטורים מכיוון הדמית).

*במערכת העצבים ההיקפית: תאי שוואן ותאי לוויין

ישנם גם תאי תמך רדיאליים, אך הם מופיעים רק בשלב העוברי, ותפקידם הוא לנתב את הנוירונים שנוצרים ליעדם.

== תפקידי הגלייה ==
תאי הגלייה ממלאים תפקידים חשובים בפעילות מערכת העצבים. למשל:
* החזקת תאי העצב במקומם – כפי שרומז השם היווני Glia, תאי הגלייה ידועים בכינוים המשותף כ"דבק" של מערכת העצבים. 
* תמיכה בתהליך ההתפתחות – תאי גלייה עוזרים לכוון תאי עצב חדשים לאזורים המיועדים להם במוח. 
* תחזוקה שוטפת – ניקוי הפסולת התאית הנוצרת בעקבות פגיעה או מוות של תאי עצב. במקרה שרקמת עצב נפגעת, תאי הגלייה מתרבים, מסירים תאים מתים ובונים רקמה צלקתית. תאי הגליה מספקים גם חומרים מזינים וחמצן לתאי העצב. בנוסף, הם גם אוספים מוליכים עצביים עודפים וחומרים אחרים מהסינפסה. על ידי כך הם מווסתים את תהליך ההעברה הסינפטית.
* בידוד – יצירת מעטפת המיאלין סביב סוגים מסוימים של אקסונים, אשר מגבירה את קצב הולכת האותות העצביים.
* הגנה – תאי הגלייה משמידים פתוגנים (מחוללי מחלות) ומונעים מחומרים רעילים בדם להגיע לתאי המוח. תאי גליה מסוג אסטרוציטים אשר נמצאים במוח ובחוט השדרה, תומכים ביוכימית בתאי האנדותל הבונים את מחסום דם-מוח. מחסום דם־מוח הוא מבנה קרומי המשמש כמחסום סלקטיבי עבור מולקולות בין מערכת הדם לנוזל המוחי־שדרתי.

==ראו גם==
* מוח
* אסטרוציטומה

==קישורים חיצוניים==

* 

==הערות שוליים==

קטגוריה:מערכת העצבים
גלייה
שקט נפשי

שקט נפשי הוא אלבומה השני והאחרון של להקת סאבווי סאקרס, שיצא בשנת 1996 על ידי חברת התקליטים NMC בהפקת עובד אפרת.

האלבום, אשר מילותיו נכתבו בלעדית על ידי הלהקה, התאפיין ביותר מלודיה וארגון מוזיקלי מקודמו. בלטו באלבום השירים "חי על הסף" (שאף זכה לקליפ), "הצרות", "בקשה" (שלושתם יצאו כסינגלים לרדיו), "דיבורים", "מוכה בשגעון" ו"ואדי מילק" - שיר עם מילים בג'יבריש באורך 14 דקות. גם האלבום הזה, כקודמו, לא זכה להצלחה.

ב-1998, עוד לפני שסיימה את הקלטת אלבומה השלישי, התפרקה הלהקה.

==רשימת השירים==
# תנו לאהבה (03:37)
# ניזון (02:54)
# ריגושים (02:42)
# קריסטל (02:07)
#: השיר מתאר שימוש סמים, ביניהם, במקרה הזה, קריסטל מת'.
# בקשה (03:27)
# חי על הסף (02:43)
# אני עף אליך (03:18)
# יורד לתחתית (02:51)
# הצרות (03:56)
# במבולה (03:17)
# עוד מעט (02:44)
# מטורפת (03:23)
# מוכה בשגעון (02:01)
# דיבורים (06:39)
# ואדי מילק (14:16)

==קישורים חיצוניים==

* [http://stereo-ve-mono.com/discography?artist=%D7%A1%D7%90%D7%91%D7%95%D7%95%D7%99%20%D7%A1%D7%90%D7%A7%D7%A8%D7%A1 סאבווי סאקרס] באתר "סטריאו ומונו"

קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי חברת NMC יונייטד אנטרטיינמנט
אוספ אלפנט

אוספ אלפנט הוא אלבום אוסף כפול הכולל בתוכו מספר רב של שירים בהם השתתף יוסי אלפנט כסולן, בהרכבים "להקה רטורית", "Room 101", "למה פיל", וכן מהופעות עם אהוד בנאי ומאופרת הרוק "מאמי".

אלבום האוסף יצא כחמש שנים לאחר מותו הפתאומי של אלפנט כתוצאה מדום לב. השיר הפותח את האלבום, "הנה היא באה", מבוסס על הקטע "סוף טוב" שכתב אלפנט להצגה "סיפורים אורבניים". אהוד בנאי וברי סחרוף בחרו את הטקסט מתוך מקבץ שיריו הלא מולחנים של אלפנט, הלחינו והקליטו את השיר במיוחד לאלבום האוסף.

== רשימת השירים ==
=== דיסק 1 ===
<ol style="display:table;">
#הנה היא באה (04:16)
#סדר יום (03:49)
#שומר אריות (04:53)
#הלם כרך (04:31)
#טריק מיפן (04:37)
#Away and after (07:35)
#Homeplace is calling (04:05)
#שיר הפאב (02:04)
#קסם גלילי (05:46)
#Last night (06:00)
#Education (09:14)
#Senses (08:49)
#רחוב 60 (נגע) (03:31)
#סוזן (03:36)
</ol>

=== דיסק 2 ===
<ol style="display:table;">
#איך כש... (04:53)
#אבוד (שם בחושך) (05:29)
#באים אותך לקחת (04:31)
#נופל מדמם (05:50)
#דגדוגים (01:05)
#מרחפת (02:24)
#מזרחית כולה (00:48)
#סוף טוב (04:17)
#ים האהבה (05:45)
#Istanbul (06:42)
#You Are The Audience (09:58)
#What You Get (04:28)
#Tears Of A Clown (06:47)
</ol>

==קישורים חיצוניים==

* אוספ אלפנט [https://www.kan.org.il/content/kan/radio_articles/p-11437/168211/ במצעד האלבומים האלטרנטיביים הישראליים הגדולים של כאן 88]

קטגוריה:אלבומי אוסף מ-1996
קטגוריה:אלבומי אוסף בעברית
קטגוריה:אלבומים שהופקו על ידי יוסי אלפנט
קטגוריה:אלבומים שהופקו על ידי ניצן זעירא
קטגוריה:אלבומי רוק ישראליים
קטגוריה:אלבומי חברת נענע דיסק
הקלטות אחרונות

הקלטות אחרונות הוא אלבום משיריה של המוזיקאית הישראלית ענבל פרלמוטר, סולנית להקת "המכשפות", המבוסס ברובו על סקיצות שאותן כתבה והלחינה טרם מותה בתאונת דרכים בשנת 1997.

==רקע==
את הסקיצות תכננה פרלמוטר להוציא לאור כאלבום הסולו הראשון שלה אך לא הספיקה להקליטם באולפן באופן מסודר. לאחר שנהרגה בתאונת דרכים, צצו לבטים בקרב מקורביה אם לפרסם את השירים. רבים סברו שענבל לא הייתה רוצה לפרסם אותם בגרסה דלה וראשונית כזאת אלא בעיבוד מוצק יותר, אך לבסוף הגיעו להחלטה שיש לפרסם את השירים. כשנה לאחר התאונה יצא האלבום, שנקרא על שם תוכנו: הקלטותיה האחרונות של פרלמוטר.

מתוך שלושים סקיצות שהיו אמורות להרכיב שלושה אלבומים שונים נבחרו מספר סקיצות. הן הושבחו בידי מוזיקאים במהלך החודשים הבאים לאחר התאונה, והרכיבו Overdubbing מעליהן. בנוסף לסקיצות האלו הוכנסו לאלבום ארבעה שירים נוספים: הקלטה של השיר "חמדת אבות 2" מתוך התוכנית "שיר פרידה" לזכר יצחק רבין ("טלעד", 1995), גרסת הכיסוי לשיר "יש לך שמש" שעיבדה והקליטה פרלמוטר במסגרת פרויקט "עבודה עברית", "לילות בלי מילים" ששרה אורלי פרל, שיר שהועידה פרלמוטר לקאמבק העתידי של "המכשפות" ולא הספיקה להקליט לו סקיצה, ו"בתוך ערפל" ששרה יפעת נץ (שגם כתבה את המילים).

ב־2011 יצאה מהדורה חדשה, לרגל יום הולדתה ה־40.

==רשימת השירים==
כל השירים נכתבו והולחנו על ידי ענבל פרלמוטר, מלבד היכן שמצוין אחרת.
#חתול בשק (3:48)
#מעכבת (2:57)
#אם זה נגמר זה חבל (6:14)
#חלום (3:15)
#לא עכשיו (2:48)
#כמה שזה נורא (3:25)
#סיגריות לייט (4:01)
#האמת המרה (4:08)
#בתוך הטינופת (3:04)
#חמדת אבות 2 (3:43)
#:הוקלט במסגרת התוכנית "שיר פרידה" לזכר יצחק רבין בהשתתפות עדי רנרט (פסנתר, קלידים, עיבוד והפקה מוזיקלית), עמוס הדני (גיטרה חשמלית), אילן סאלם (חליל), אלי מגן (קונטרבס) ומאיר ישראל (תופים).
#קרח יבש (4:13)
#זהירות מהמרווח (3:48)
#בתוך ערפל (4:28) (מילים וביצוע: יפעת נץ)
#לילות בלי מילים (3:22) (ביצוע: אורלי פרל)
# יש לך שמש (5:13) (מילים: שמרית אור; לחן: דוד קריבושי, מוטי המר)

(סדר השירים מ"חתול בשק" ועד "זהירות מהמרווח" הוא סדר השירים המקורי שפרלמוטר ייעדה להם בפועל)

==משתתפים באלבום==
*ענבל פרלמוטר - שירה, קולות, גיטרות
*יעל כהן - תופים, קולות
*יפעת נץ - גיטרה בס, קולות
*חואן שלמברג - פסנתר וקלידים
*יניב דדון - גיטרות
*יוסי עזר - גיטרות
*אסי לוי, טינקרבל, ניצן זעירא וגליה שוץ - קולות רקע

== קישורים חיצוניים ==

* הקלטות אחרונות [https://www.kan.org.il/content/kan/radio_articles/p-11437/168211/ במצעד האלבומים האלטרנטיביים הישראליים הגדולים של כאן 88]

== הערות שוליים ==

קטגוריה:אלבומי בכורה מ-1998
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי חברת NMC יונייטד אנטרטיינמנט
קטגוריה:אלבומים שהתפרסמו לאחר מות מבצעיהם
טוב לנו יחד

טוב לנו יחד הוא אלבום הסולו הראשון של זמר הרוק הישראלי מאור כהן. הוא יצא ב-1999, תשע שנים מתחילתה של הקריירה המוזיקלית של כהן, בחברת התקליטים קדמא. האלבום הופק על ידי ניצן זעירא והוקלט באולפני נויז במהלך 1998.

האלבום "טוב לנו יחד", המושפע ממוזיקת הרוק של שנות השישים, עובד והופק מוזיקלית בידי פיטר רוט, שגם שר ב"זה אני זה אתה". הלהיטים מתוך האלבום הם "מה ידוע על היום הזה", "הכי יפה בעולם" ו"את עוד תראי". מאור כהן מספר כי ההשראה לשיר "הכי יפה בעולם" הייתה הדוגמנית קרן מיכאלי<ref></ref>, עוד עבדו על האלבום יובל קיינר מ"זקני צפת", דן תורן וטל שגב. הסינגל "יום", שהוא דואט של כהן עם יהלי סובול שעבד גם הוא באותה תקופה על אלבום הבכורה שלו, צורף לאלבום כבונוס.

הגשתו הפסיכדלית של השיר האחרון "אבדו חיי" מזכירה מאוד את זו של שירי האלבום של צמד ראות (פרויקט משותף של כהן ורע מוכיח) שיצא שנה לאחר מכן, ושל כמה משיריה המאוחרים של זקני צפת. לאחר מה שנדמה כסיומו של השיר מתחילה ערבוביה הזויה בת כ-6 דקות של קטעי נגינה ושירה.

עבור "את עוד תראי" צולם וידאו קליפ בכיכובם של כהן וטינקרבל. קטע משיר הנושא שימש כקטע מעבר לפרסומות בערוץ 2.

==רשימת השירים==
*מילים ולחנים: מאור כהן, מלבד "אפור" ו"היו ימים".
*מילים: מאור כהן ודן תורן.
*"חבר'ה" - לחן: מאור כהן ויהלי סובול.
#זה אני זה אתה
#מה ידוע על היום הזה
#טוב לנו יחד
#כשאת באה
#הכי יפה בעולם
#כובע קש
#אפור
#את עוד תראי
#היו ימים
#רוכבת
#אני זוכר את הכל
#חבר'ה (שיר הדו-דה-היי)
#אבדו חיי

==קישורים חיצוניים==

* 

==הערות שוליים==

קטגוריה:אלבומי בכורה מ-1999
קטגוריה:אלבומים בעברית
קטגוריה:אלבומי מאור כהן
קטגוריה:אלבומי רוק ישראליים
קטגוריה:אלבומים שהופקו על ידי ניצן זעירא
חתוך תוכן

חתוך תוכן הוא אלבומה היחיד של להקת "טאטו", שיצא בשנת 1988 בחברת התקליטים CBS ישראל. המפיקה בפועל הייתה לילית בלק (כיום נקראת נינה אמיר). האלבום, שהופק מוזיקלית בידי יובל מסנר, הוקלט בהופעה חיה במועדון הפינגווין בתל אביב.

בין להיטי האלבום : "בדידותי", "חתוך תוכן", "מחבואים" ו"גורם לי". שיר אחד מהאלבום, "בחצרות בחושך", נאסר לשידור ברדיו מכיוון שהוא מתאר אונס מנקודת מבטו של האנס. האלבום יצא פעם נוספת ב-1995 בגרסת דיסק ונכלל בו כבונוס השיר "תנינים".

בכתיבת ובהלחנת השירים השתתפו שלושה מחברי הלהקה: אלונה דניאל ילידת אוקראינה, יובל מסנר יליד נורווגיה וערן צור מקרית ביאליק. שלושתם ילידי 1965 והיו בני 23 עם צאת האלבום.

== רשימת רצועות ==

== משתתפים ==
* אלונה דניאל: שירה וקולות (מילים ולחנים 8,6,5,3,1, 9, 12)
* יובל מסנר: צ'לו, קלידים, הפקה מוזיקלית, שירה (לחנים ל-10,7,4,2)
* ערן צור: בס, שירה (מילים ל-10,9,5,2, לחן ל"בחצרות בחושך")
* אורי מילס: קלידים
* מיכה מיכאלי: גיטרה
* אורי בלק: תופים
---
* דן תורן: קולות ב"שדה עזוב"

==קישורים חיצוניים==

* 
*חתוך תוכן [https://www.kan.org.il/content/kan/radio_articles/p-11437/168211/ במצעד האלבומים האלטרנטיביים הישראליים הגדולים של כאן 88]
* להקת טאטו מתארחת באולפן התוכנית תוסס בערוץ הראשון 

קטגוריה:אלבומי בכורה מ-1988
קטגוריה:אלבומי הופעה מ-1988
קטגוריה:אלבומי הופעה בעברית
קטגוריה:אלבומי רוק ישראליים
קטגוריה:אלבומי חברת CBS ישראל
פרח שחור

פרח שחור הוא שמו של אלבום הבכורה של להקת כרמלה גרוס ואגנר.
== הפקה ==
האלבום הופק מוזיקלית בידי ברי סחרוף וקורין אלאל ויצא באוגוסט 1991 על ידי חברת התקליטים נענע דיסק בהפקת ניצן זעירא.

האלבום לא הצליח מסחרית אך השירים "תמונה אימפרסיוניסטית" (מילים: עמליה זיו, לחן: ערן צור) ו"פרפרי תעתוע" (מילים ולחן: ערן צור) - כמו גם הביצוע לשירו של מאיר אריאל, "נשל הנחש" (שלא נכלל בתקליט וצורף למהדורת הדיסק) - זכו להשמעות רבות ברדיו.

אלבום האוסף של ערן צור נקרא על שם השיר "פרפרי תעתוע". את השיר "נשים כותבות שירה" (שגם את מילותיו כתבה עמליה זיו) שרה הלהקה עם קורין אלאל. השיר "חנוך מחנך" נכתב על אביו המנוח של ערן צור, אשר היה מורה בחיפה.

==רשימת השירים==

==משתתפים ביצירת האלבום==
כרמלה גרוס ואגנר:
* ערן צור - שירה, גיטרה אקוסטית, בס
* אורי בלק - תופים, כלי הקשה וקולות
* אבשלום כספי - פסנתר, קלידים, קולות
* אורי פרוסט - גיטרות

משתתפים נוספים:
* יובל מסנר - צ'לו, קלידים
* אלונה טוראל - קלידים
* קורין אלאל - שירה
* ברי סחרוף - גיטרה אקוסטית
* גיל תורן - תכנות מחשב
* עמוס פרידמן - גיטרה בס
* יאיר מיכאל - גיטרה
* דודיק ניזרי - תופים
* אריק לבנת - סקסופון, חליל
* ניצן זעירא - "נענע דיסק" - מפיק
*הוקלט באופני "העוגן" אולפני DB, אולפני "טריטון" - דצמבר 1990 עד יוני 1991
*טכנאי הקלטה ומיקס: אורי ברק, גיל תורן
*עוזרי טכנאי: דדי טל, ערן שפר
*עיצוב עטיפה: יוסי ג'יברי
*צילום: רזי, עומר כלב
*עיבוד, טכנאי הקלטה ומיקס ל"נשל הנחש" (שצורף כבונוס להוצאה מאוחרת של הדיסק): ליאור טבת

==קישורים חיצוניים==

*פרח שחור [https://www.kan.org.il/content/kan/radio_articles/p-11437/168211/ במצעד האלבומים האלטרנטיביים הישראליים הגדולים של כאן 88]
* 
* 
* 
* 
* 
* 
* 

קטגוריה:אלבומי בכורה מ-1991
קטגוריה:אלבומי כרמלה גרוס ואגנר
קטגוריה:אלבומים בעברית
קטגוריה:אלבומים שהופקו על ידי ברי סחרוף
קטגוריה:אלבומים שהופקו על ידי ניצן זעירא
קטגוריה:אלבומים שהופקו על ידי קורין אלאל
קטגוריה:אלבומי רוק ישראליים
קטגוריה:אלבומי חברת נענע דיסק
אין עוד יום

אין עוד יום הוא אלבומו החמישי של הזמר הישראלי גידי גוב. האלבום יצא לאור ביוני 1991, מכר 10,000 עותקים תוך יומיים והגיע למעמד של אלבום זהב, עם מכירת 20,000 עותקים תוך שבוע. עד סוף השנה מכר 70,000 עותקים, חצה עם השנים את קו ה־100,000 עותקים והפך לאלבום הנמכר ביותר של גידי גוב.

== שירים ==
האלבום כולל את הלהיטים "נאחז באוויר" (חנה גולדברג, עובד אפרת), "אין עוד יום" (צוף פילוסוף), "למה ליבך כמו קרח?" (חיים חפר, אלון אולארצ'יק), "אני שוב מתאהב" (יונה וולך, צוף פילוסוף) ו"נערה במשקפיים" (יהונתן גפן, אלון אולארצ'יק), שהתפרסם גם בביצועו של אולארצ'יק.

השיר "אני שוב מתאהב" (מילים: יונה וולך) בוצע במקור ב־1990 על ידי ורדינה כהן באלבומה "דרך עצמי" (1990).

ב־2020 ערכה תחנת הרדיו גלגלצ מצעד משיריו של גוב לרגל יום הולדתו ה־70 והשיר "אני שוב מתאהב" זכה במקום הראשון.

את השיר "נאחז באוויר" כתבה חנה גולדברג בשנות ה-80 והוא נקרא במקור "נאחזת באוויר".

שני השירים שהלחין דני סנדרסון לאלבום ("בשדה ירוק" ו"בקצה המערב") למילים של מאיר אריאל נועדו במקור לאלבומה השני של להקת "דודה", בה היו חברים גוב וסנדרסון, אולם זו התפרקה במהלך ההקלטות ב־1980.

== רשימת השירים ==

== משתתפים ==
===נגנים===
*גידי גוב - שירה, קולות, שריקה ("אין עוד יום").
*אלון אולארצ'יק - בס, גיטרות, פסנתר, פסנתר חשמלי וקלידים, עיבודים והפקה מוזיקלית.
*אלון הלל – תופים וכלי הקשה.
*בנצי גפני – גיטרה בס.
*נאור דיין – גיטרות.
*משה לוי – פסנתר, האמונד וסינטיסייזרים.

===משתתפים נוספים===
====נגנים אורחים====
*קובי אייזנמן - סולו גיטרה ("עדיין מחכה לך").
*אריק דווידוב וממלו – חצוצרה.
*אבי לייבוביץ' ומיכה דייוויס – טרומבון.

====קולות רקע====
*אתי אנקרי
*אלי לוזון ("למה ליבך כמו קרח?").
*דני בסן, יזהר אשדות ואלון אולארצ'יק ("אין עוד יום", "נאחז באוויר").

== הפקה ==
* עיבוד והפקה מוזיקלית: אלון אולארצ'יק
* טכנאי הקלטה ומיקס: יועד נבו (באולפני המון)
* עוזרי טכנאי: עדי פלטינוב, עמי איילי
* מאסטרינג: אולפני The Town House בלונדון
* מפיקים: מיכאל תפוח ואתי אנטה - "המון הפקות"
* מפיקה בפועל: רותי טוייל
* צילום ועיצוב עטיפה: תמיר להב
את התחריט ועיצוב עטיפת האלבום יצר האמן והמעצב תמיר להב-רדלמסר.

==קישורים חיצוניים==

ביקורות
* 
* 

==הערות שוליים==

קטגוריה:אלבומי גידי גוב
קטגוריה:אלבומי פלטינה כפולה ומעלה בישראל
קטגוריה:אלבומי חברת הד ארצי
קטגוריה:אלבומי רוק ישראליים
חומסקי

חומסקי הוא שם משפחה אשכנזי שפירושו "יוצא חומסק" (בפולנית: Chomsk, בלארוסית: Хомск), כפר הסמוך לברסט בבלארוס.

קטגוריה:שמות משפחה אשכנזיים
קטגוריה:שמות משפחה טופונימיים
סימנים של חולשה

סימנים של חולשה הוא אלבום הסולו השני של ברי סחרוף. האלבום התאפיין בצליל חדשני – גם רוק גיטרות כבד יותר יחסית לאלבומים הקודמים של סחרוף, וגם שימוש נרחב במוזיקה אלקטרונית.

במידה רבה, האלבום הוא יצירה משותפת של סחרוף ושל רע מוכיח, אשר היה שותף להלחנה ולנגינה של כל השירים. הוא הכניס לאלבום שימוש רב בסמפולים, למשל סמפול מתוך השיר "Thousands Are Sailing" של The Pogues ב"רעש לבן", וסמפול של ריי צ'ארלס בשיר "כמה יוסי".

באלבום ביצע סחרוף לראשונה שירים שמרבית המילים שלהם נכתבו על ידו. בארבעה שירים השתתף דן תורן בכתיבת המילים ושיר אחד נכתב על ידי רע מוכיח. בניגוד לרוב היצירות הקודמות של סחרוף, רמי פורטיס לא השתתף באלבום זה.

האלבום נחשב לאחד מאלבומי הרוק הישראלי הטובים ביותר, בזכות המקוריות, החדשנות ואיכות ההפקה יוצאת-הדופן.

לאלבום הוקדש פרק בסדרה התיעודית "האלבומים", אשר שודרה בשנת 2012 בערוץ 8 ועוסקת באלבומי בכורה ישראלים בולטים. זאת על אף היותו אלבום הסולו השני של סחרוף, אולם הראשון כיוצר עצמאי ושלא כחלק מהצמד פורטיסחרוף.

==רשימת רצועות==

== ביקורת והשפעה ==
מכירות האלבום היו חלשות בשנים הראשונות ליציאתו, אך הוא הניב מספר להיטים, בהם "כמה יוסי" ו"רעש לבן", ועם הזמן החל להיחשב לאלבומו הטוב ביותר של סחרוף ולאחד מאלבומי הרוק הישראלי הטובים בכל הזמנים ונחשב בעיני רבים לגדול ביותר וכן, גם לאחד החשובים והמשפיעים ביותר.

ההערכה הרבה לאלבום באה לידי ביטוי בדירוגים השונים לאורך השנים:
*האלבום דורג במקום הראשון בפרויקט "שומעים 60" של נענע 10
*האלבום הגיע למקום הגבוה ביותר (11) מבין האלבומים העבריים במצעד "100 האלבומים הגדולים" באתר ynet
*האלבום הגיע למקום ה-13 בדירוג "100 האלבומים הישראלים הטובים"
*האלבום דורג במקום הראשון ב"מצעד האלבומים האלטרנטיביים הישראלים הגדולים של כאן 88"

==שותפים באלבום==
* ברי סחרוף - שירה, גיטרה, קלידים, מילים ולחן
* רע מוכיח - תופים, סמפלים, תכנות מחשב, קלידים, גיטרה, גיטרה בס, שירה, מילים ולחן
* עודד שכטר - גיטרה בס
* גידי רז - גיטרה
* ג'וני שועלי - גיטרה בס, קלידים, קולות ותכנות מחשב.

==קישורים חיצוניים==

* סימנים של חולשה [https://www.kan.org.il/content/kan/radio_articles/p-11437/168211/ במצעד האלבומים האלטרנטיביים הישראליים הגדולים של כאן 88]
* [http://music.berry.co.il האזנה לאלבום באתר של ברי סחרוף]
* 
* 
* 
* 
* יואב קוטנר, [https://www.israelhayom.co.il/article/74529 היה יוסי? היה יופי!], באתר ישראל היום, 14 בפברואר 2013
* 

קטגוריה:אלבומי 1993
קטגוריה:אלבומי ברי סחרוף
קטגוריה:אלבומים בעברית
קטגוריה:אלבומים שהופקו על ידי ניצן זעירא
קטגוריה:אלבומי רוק ישראליים
קטגוריה:אלבומי זהב בישראל
קטגוריה:אלבומי חברת נענע דיסק
חם על הירח

חם על הירח הוא אלבומו השלישי של ברי סחרוף. האלבום יצא ב-7 בדצמבר 1995 על ידי חברת התקליטים נענע דיסק בהפקת ניצן זעירא.

האלבום היה פחות חדשני מאלבומו הקודם של סחרוף, "סימנים של חולשה", אך הוא הכיל להיטים רבים ומיקם את סחרוף במרכז המיינסטרים הישראלי. השיר "יומולדת" מתוך האלבום התפרסם במיוחד, לאחר שבשנת 2002 עובד לגרסת דאנס על ידי סחרוף וההרכב אינפקטד מאשרום, יחד עם שני שירים נוספים של מינימל קומפקט, שבה היה סחרוף חבר בשנות ה-80. האלבום כולל גם גרסת כיסוי לשירו של אלביס פרסלי "Can't Help Falling in Love", הנמצאת באלבום כשיר נסתר אחרי השיר "מפנה מקום". כמו כן, האלבום כמו קודמו יצא ביום הראשון של השנה האזרחית.

==רשימת שירים==

==שותפים באלבום==
* ברי סחרוף - שירה, גיטרות, סימפולים
* דן תורן - קולות
*אורן לוטנברג - גיטרה וקולות
* עודד פרח - תופים, קולות, מפיק מוזיקלי
* סימון מן - כלי הקשה
* שרון רוטר - קולות רקע
* זוהר פרסקו - כלי הקשה
* חיים לרוז - בס, קלידים, סמפלר, גיטרה אקוסטית

==קישורים חיצוניים==

* [http://music.berry.co.il האזנה לאלבום באתר של ברי סחרוף]
* 

קטגוריה:אלבומי ברי סחרוף
קטגוריה:אלבומי חברת נענע דיסק
קטגוריה:הירח באומנות
קטגוריה:אלבומים שהופקו על ידי ניצן זעירא
קטגוריה:אלבומי זהב בישראל
קטגוריה:אלבומים בעברית
קטגוריה:אלבומי רוק ישראליים
נגיעות

נגיעות הוא אלבומו הרביעי במספר של ברי סחרוף. הוא יצא ב-3 בדצמבר 1998 בחברת התקליטים "קדמא", בהפקת ניצן זעירא.

האלבום הוא הנמכר ביותר בין אלבומיו של סחרוף, והוא אף זכה בארבעה פרסי "תמוז". האלבום שילב בין רוק, מוזיקה אלקטרונית ואלמנטים של מוזיקה מזרחית, והניב להיטים רבים כמו "ככה זה (לאהוב אותך)", שהתפרסם גם כשיר הפתיחה של סדרת הדרמה הישראלית "שבתות וחגים" ונכתב והוקלט במקור עבור הסדרה, "עבדים", "לב שלם", "עיר של קיץ" וגרסת כיסוי לשירו של נתן אלתרמן "עוד חוזר הניגון" שהוקלטה במקור עבור פרויקט "עבודה עברית".

== רשימת רצועות ==

==שותפים באלבום==
ביצירת האלבום השתתפו מוזיקאים רבים. ביניהם, חיים לרוז, גידי רז, יזהר אשדות, אורן לוטנברג, פליקס מזרחי, דני מקוב, טל שגב, פיטר רוט, שרון רוטר, אסף אמדורסקי, קרני פוסטל, עודד פרח, ג'וני שועלי, דן תורן, מיכה שטרית וגדי פוגטש. בנוסף, בשיר "זה לא יכול להיות שאף פעם אין יריות" מסומפל קולו של סטיבן הוקינג.

==קישורים חיצוניים==

* [http://music.berry.co.il האזנה לאלבום באתר של ברי סחרוף]
* 
* 

קטגוריה:אלבומי ברי סחרוף
קטגוריה:אלבומי פלטינה כפולה ומעלה בישראל
קטגוריה:אלבומים שהופקו על ידי ניצן זעירא
קטגוריה:אלבומים בעברית
1900?

<span dir="ltr">1900?</span> הוא אלבום רוק של הצמד ברי סחרוף ורמי פורטיס, שכונה בתקשורת "פורטיסחרוף". האלבום שיצא לאור ב-25 במאי 1990, נחשב לקלאסיקה של רוק ישראלי. הוא הפך לתקליט זהב לאחר שש שנים מיציאתו.

האלבום יצא שנתיים לאחר האלבום סיפורים מהקופסא שעליו היה חתום פורטיס בלבד. את המילים לשירי האלבום כתב רמי פורטיס ועל הלחנים אחראים בשיתוף פורטיס וסחרוף (מופיעים בחוברת המצורפת כ"סחרופורטיס"). הלהיטים הגדולים מתוך האלבום היו "ניצוצות", "אמריקה", "אין קץ לילדות", "אגם ענקית", "שמיים של שומקום" ו"חלום כחול".

האלבום הודפס כתקליטור, קלטת שמע ותקליט ויניל. שלושת השירים האחרונים נכללו רק בגרסת התקליטור.

בינואר 2020, במלאת 30 שנה לצאת האלבום הודיעו רמי פורטיס וברי סחרוף על שתי הופעות חיות אשר היו אמורות להתקיים באמפיפארק רעננה בחודש מאי 2020. עקב מגפת הקורונה בישראל סיבוב ההופעות התקיים בסופו של דבר במאי 2021.

== שירים ==
=== נעליים ===
השיר "נעליים" הוא גרסת אולפן לשיר מאולתר-למחצה שבוצע במסגרת הופעה (הביצוע המקורי מופיע באוסף אוספורטיס) והיווה השראה לשמה של להקת הרוק נעליים. סולנה של להקת נעליים, אייל אבן-צור, עבד עם פורטיס מאוחר יותר על האלבום חצי אוטומטי.

=== אגם ענקית ===
שם השיר "אגם ענקית" נולד במהלך אחת הנסיעות הרבות של מינימל קומפקט באירופה, לאחר שמנהל הלהקה שלא שלט היטב בעברית הביט בנוף ואמר "תראו איזה יופי, אגם ענקית!".

האגם המדובר הוא אגם קונסטץ בגבול גרמניה, שווייץ ואוסטריה.

"ג'ק סגור בחדר, ומחפש ארנבות, פרנקי ומקס מלקטים פטריות" - ג'ק - המנהל האנגלי, פרנקי ליווארט - איש הסאונד של מינימל קומפקט, מקס פרנקן - המתופף.

=== חלום כחול ===
הגרסה לשיר "חלום כחול" היא שקטה וכוללת נגינת קלידים ופסנתר בלבד, לעומת הגרסה הראשונית שיצאה כסינגל לרדיו באוגוסט 1989, ונכללה באלבום אוסף של חברת "נענע דיסק".

=== יהלומים לנצח + יומו של העכבר ===
השירים לא הופיע במקור במהדורה הראשונה של התקליט.

== רשימת השירים ==
בשנת 2020 הודפס מחדש האלבום ע״ג תקליט כפול

== משתתפים ==
*ברי סחרוף – שירה, גיטרות, קלידים, פסנתר <sub>(4,6)</sub>, בס <sub>(7,11)</sub>
*רמי פורטיס – שירה, גיטרות, קלידים <sub>(5,7)</sub>, ברזלים <sub>(8)</sub>, כותב מילים, מלחין
*יובל שפריר – כלי הקשה, קלידים <sub>(3)</sub>
*גיל סמטנה – בס, קונטרבס חשמלי <sub>(4)</sub>, קלידים <sub>(8)</sub>, קולות
*ז'אן ז'ק גולדברג – תופים
*מיקיאגי – קולות רקע ב״שמיים של שומקום״ 
*הפקה מוזיקלית - ברי סחרוף
*טכנאי סאונד ומיקס - אורי ('מומו') ברק
*עוזרי טכנאי: דדי טל, וישי טיף (באולפני "העוגן")
*הוקלט באולפני DB ואולפני "העוגן" - ינואר 1990
*מיקס באולפני DB - פברואר 1990, מלבד "שמים של שומקום" באולפני "טריטון"
*עריכה דיגיטלית: בן ברנפלד H.M אקוסטיקה
*חיתוך: אולפני Abbey Road לונדון
*מפיק ניצן זעירא ('נענע דיסק')
*מנהלת הפקה: הדס ירושלמי
*צילומים: רון עמרם, חגית שטרנשוס
*עיצוב עטיפה: איילת אביב

== קישורים חיצוניים ==

* 
* 

== הערות שוליים ==

קטגוריה:אלבומי בכורה מ-1990
קטגוריה:אלבומי פורטיסחרוף
קטגוריה:אלבומים בעברית
קטגוריה:אלבומים שהופקו על ידי ברי סחרוף
קטגוריה:אלבומים שהופקו על ידי ניצן זעירא
קטגוריה:אלבומי זהב בישראל
קטגוריה:אלבומי חברת נענע דיסק
איפה הסוסים

איפה הסוסים הוא אלבום של הרכב הרוק האחים פורטיס. רמי פורטיס כתב את מילות כל השירים והאחים פורטיס כתבו את הלחנים ועיבדו, פרט ל"איש השיש" שעובד בשיתוף עם אלי לוזון, שגם שר ומנגן בשיר.

== הפקה ==
מילות השירים עוסקות ברובן במבט מפוכח ופסימי על זוגיות ואהבה. שירים בולטים בסגנון זה הם "איפה הסוסים", "איך שניצחת", "אשמה", ו"איש השיש". באלבום יש גם שיר פוליטי בוטה אחד – "מצעד האיוולת" ושירים עם אופי שונה – "בודהה פרטי" הקליל וכן שירים עם מילים סתומות כגון "לילה משומר" ושיר הסיום הארוך "ונוס על קרטון".

מבחינת הסגנון המוזיקלי מדובר באלבום רוק כבד ואחיד בסגנון, אך בו בזמן כולל מספר שירים שבולטים בעיבוד שונה. שיר הנושא "איפה הסוסים" הוא שיר פתיחה יוצא דופן – על רקע ליווי כלי שקט פורטיס מספר בדיבור ללא מנגינה סיפור על איש תמהוני, "איש ההוקוס-פוקוס המופלא… אמרו שהיה עשיר, אך נשאר ללא פרוטה" ורומז גם את הסיבה לשגעונו: "אמרו שזה מקרה אישה". שיר זה נכלל גם בחלק "שלנו" של אוספורטיס, שבו פורטיס קיבץ שירים שחביבים עליו אך לאו דווקא היו להיטים. השיר "איש השיש" הוא שיר רוק קצבי, שמשלב מוזיקה מזרחית ושירה של אלי לוזון בסגנון זה בפזמון – "את שברת לו את הגוף ואת הנשמה / את גנבת ממנו את האמון שיש באהבה". "אולי" הוא שיר שקט בקצב שמושפע מבוסה נובה; בשנים שלאחר יציאת האלבום הוא הפך ללהיט, הושמע רבות ברדיו ואף נכלל באוסף הלהיטים "בוסה נובה ישראלית", אך לא הצליח לקדם באופן משמעותי את "איפה הסוסים".

האלבום לא הצליח מסחרית והיה האחרון שיצא תחת השם האחים פורטיס וגם האחרון שפורטיס הוציא בחברת נענע דיסק עד 2006 ("על המשמרת"), שמונה שנים לאחר שאלבומו השני והמצליח סיפורים מהקופסא היה האלבום הראשון אי פעם שיצא בחברה זו.

לשירים "תטרוף אותך" ו"איך שניצחת" צולמו קליפים. "איך שניצחת" בלט בפרובוקטיביות שלו – פורטיס נראה בו מציץ בנערה צעירה בהתקף בולימיה (שגילמה טינקרבל). עם זאת, שיר זה לא הפך ללהיט.

האלבום תחילה היה אמור להקרא "קולקציית קיץ 96", וההרכב הוציא לקראתו בשנת 1995 את הסינגל "הפסיכולוג אמר". לשיר זה אף צולם וידאו קליפ, אולם לבסוף נגנזו השיר ושם האלבום. השיר נכלל לאחר שנים אחדות באוסף "אוספורטיס".

== רשימת השירים ==
כל השירים נכתבו ע״י רמי פורטיס והולחנו ועובדו ע״י יובל שפריר, עמיר ״ג׳נגו״ רוסיאנו, אורן קפלן ורמי פורטיס
#איפה הסוסים (04:35)
#איך שניצחת (04:25)
#אוקיינוס הדמעות (04:49)
#בודהה פרטי (05:41)
#איש השיש (03:45) (עובד ע״י האחים פורטיס ואלי לוזון)
#אשמה (06:19)
#האיש שהמציא עולם (03:50)
#תטרוף אותך (03:19)
#לילה משומר (04:36)
#אולי (03:45)
#מצעד האיוולת (04:01)
#ונוס על קרטון (07:30)

==משתתפים==
*רמי פורטיס – גיטרות, שירה, קולות
*יובל שפריר – תופים, קולות
*עמיר "ג'נגו" רוסיאנו – בס, קולות
*אורן קפלן – גיטרות, קולות

=== משתתפים נוספים ===
*אלי לוזון – קלידים, קולות ("איש השיש")
*גיל סמטנה – קונטרבס ("אשמה")

=== הפקה ===

* הוקלט באולפני פאפא
* מיקס באולפני המון
* עוזר טכנאי בהמון - גל נבון
* עריכה - מוזיקה פלוס
* טכנאי הקלטה ב״איש השיש״ - דדי טל וגל נבון ומיקס ע״י דדי טל באולפני גל קול
* יחסי ציבור - תמר בן יהודה, ואלינור קנטור
* עטיפה - יעל יעקבי, נענע עיצוב והפקה
* צילום להקה ומכונית - רונן ללנה
* עוזר הפקה - איל משה
* מפיק - ניצן זעירא

== קישורים חיצוניים ==

קטגוריה:אלבומי 1996
קטגוריה:אלבומי רמי פורטיס
קטגוריה:אלבומים בעברית
קטגוריה:אלבומים שהופקו על ידי ניצן זעירא
קטגוריה:אלבומי חברת נענע דיסק
יעל לוי (אלבום)

יעל לוי הוא אלבום הבכורה של הזמרת יעל לוי, שיצא בסוף שנת 1981 על ידי חברת התקליטים הד ארצי בהפקת סולו יורמן. האלבום כולל בין השאר את שיתוף הפעולה הראשון של לוי עם ורד קלפטר, "ניחושים של ים", ואת "אי ירוק בים" (יהונתן גפן/יצחק קלפטר). הקטע שפותח את האלבום, "תמונה", הוא קטע מוזיקלי ללא מילים, שהתפרסם מאוד מאוחר יותר כשהפך לאות הפתיחה של תוכנית הרדיו "ארבע אחרי הצהריים" בגלי צה"ל.

== רשימת רצועות ==
# תמונה (לחן: יצחק קלפטר / עיבוד: דני סנדרסון)
# נערה גבוהה (מילים: רחל שפירא לחן: דייוויד קריס / עיבוד: משה לוי)
# גשם הקשב לנשים (מילים: תרצה אתר, לחן: נפתלי אלטר / עיבוד: נפתלי אלטר)
# שיר לשירה (מילים: יהונתן גפן, לחן ועיבוד: משה לוי)
# גבריאלה (מילים ולחן: דוריבאל קאיימי, נוסח עברי: יצחק ויינגרטן / עיבוד: מתי כספי)
# בלדה לנאיבית (מילים: יהונתן גפן, לחן: יצחק קלפטר / עיבוד: מתי כספי)
# קלרה אנה (מילים ולחן: ג'ויסי, נוסח עברי: יצחק ויינגרטן / עיבוד: משה לוי)
# ניחושים של ים (מילים: רחל שפירא, לחן: ורד קלפטר / עיבוד: משה לוי)
# אי ירוק בים (מילים: יהונתן גפן, לחן: יצחק קלפטר / עיבוד: דני סנדרסון)

==קישורים חיצוניים==

* [http://stereo-ve-mono.com/discography?artist=יעל%20לוי יעל לוי] באתר "סטריאו ומונו"

קטגוריה:אלבומי בכורה מ-1981
קטגוריה:אלבומי יעל לוי
קטגוריה:אלבומים בעברית
קטגוריה:אלבומי חברת הד ארצי
צליל מכוון

צליל מכוון היה הרכב פופ רוק ישראלי שפעל במהלך שנת 1979. חבריו היו המוזיקאים שלמה יידוב (מלחין, זמר וגיטריסט), שם-טוב לוי (מלחין, זמר, קלידן וחלילן) ויצחק קלפטר (מלחין, זמר וגיטריסט). זהו גם שם האלבום היחיד של ההרכב, שיצא באותה שנה, ושם אחד השירים מתוכו, אשר נכתב על ידי קלפטר.

כל אחד מחברי ההרכב כבר היה מוכר כיוצר ומבצע בזכות עצמו בנוף המוזיקה הישראלית באותם ימים. הדבר ניכר ברפרטואר הקבוצה: כל שיר בו הולחן על ידי אחד מהם בסגנונו המיוחד, וזה אשר הלחין לרוב היה גם הסולן הדומיננטי בביצוע אותו שיר.

במהלך שנת פעילותו של ההרכב, יצאו השלושה למסע הופעות בארץ, אך למרות הצלחת המופע והאלבום, התפרק ההרכב עוד באותה שנה.

בשנת 2002, יותר מעשרים שנה לאחר מכן, התאחדו יידוב, לוי וקלפטר למסע הופעות שבוסס על שירי האלבום "צליל מכוון", ועל שירים מהרפרטואר האישי של כל אחד מהם.

== האלבום ==

בהקלטות האלבום השתתפו מוזיקאים נוספים: אבנר יפעת (גיטרה בס), אלון הלל (תופים), איקי לוי (תופים), מאיר ישראל (תופים) ודני מקוב (תופים). את עטיפת האלבום עיצבה מיכל לויט שעיצבה באותה העת כמה מהאלבומים הבולטים של דור המוזיקאים הצעיר.

=== רשימת רצועות ===

=== קרדיטים ===
;צליל מכוון
* שם טוב לוי: חליל ושירה
* שלמה יידוב: גיטרות ושירה
* יצחק קלפטר: גיטרות ושירה

;נגנים מלווים
* אבנר יפעת: גיטרה בס
* אלון הלל: תופים
* מאיר ישראל: תופים
* איקי לוי: תופים
* דני מקוב: תופים

;נוספים
* דודו אלהרר: הפקה
* מיכל לויט: עיצוב עטיפת האלבום

== קישורים חיצוניים ==

*[https://melodia.me/articles/article/822011/ ניתוח מוזיקלי של השיר צליל מכוון], באתר מלודיה - Melodia.me

== הערות שוליים ==

קטגוריה:להקות פופ רוק
קטגוריה:להקות פופ ישראליות
קטגוריה:להקות רוק ישראליות
קטגוריה:שלישיות מוזיקליות ישראליות
קטגוריה:סופרגרופ
קטגוריה:אלבומי בכורה מ-1979
קטגוריה:אלבומי יצחק קלפטר
קטגוריה:אלבומי שם טוב לוי
קטגוריה:אלבומים משותפים
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומים שהוקלטו באולפני טריטון
קטגוריה:אלבומי חברת הד ארצי
קטגוריה:להקות שהוקמו בשנת 1979